Venäjän uusin mediaisku Suomea vastaan on tämän vuoden laajin ja järjestelmällisin – ja teemana jälleen kerran lastensuojelu

Venäjän median uusin hyökkäys Suomea ja Suomen viran­omaisia vastaan alkoi sunnuntaina 12.11. Näin laajaa ja koordinoitua iskua ei ole nähty tänä vuonna kertaakaan. Hyökkäys jatkuu yhä, mutta virallinen Suomi vaikenee.

Juonen kulku on tuttu. Rääkkylässä asuvan perheen 12-vuotias tytär oli otettu huostaan, koska ” äiti oli mukamas läimäyttänyt tytärtä t-paidalla”.